“מותק, הילדים התכווצו” שוחרר לראשונה ב-1989 והיה סרט קומדיה משולב עם אלנמטים של מדע בדיוני. הסרט היה להיט ענק שתקציבו היה 18,000,000$ וגרף הכנסה בשווי 222,724,172$. הסרט מספר על ויין סלינסקי (ריק מוראניס), מדען שהמציא מכונה המסוגלת לכווץ עצמים לגודל זעיר מאוד ובסוף הצליח (בטעות) לכווץ את שני ילדיו ואת שני הבנים של זוג השכנים לגודל של רבע סנטימטר.
בעקבות הביקורות החיוביות שהשיג הסרט יצאו אחריו שני סרטי המשך: “מותק, הילד התנפח” ו”מותק, ההורים התכווצו”. כעת במאי הסרט המקורי ג’ו ג’ונסטון מייצר אתחול חדש לסרט, שיקרא “Shrunk”,בכיכובו של ג’וש גאד ובכתיבתו של טום רוזנברג. יש לציין שסרטי ההמשך לא היו בבימויו של ג’ו ג’ונסטון, אולם הוא כן עבד בשותפות עם דיסני במספר סרטים אחרונים כגון: “הרפתקאות רוקטיר”, “קפטן אמריקה (Captain America: The First Avenger)” ו”מפצח האגוזים וארבע הממלכות“.
בסרט ג’וש גאד יגלם את הבן המבוגר, ניק סלינסקי. ניק מדען כמו אביו ויכווץ גם את ילדיו. מכאן שתהיה חפיפה בולטת בין האתחול לסרט הראשון “מותק,הילדים התכווצו”. בנוסף נמסר ש-Disney תכננה לפני הפצת הסרט בבתי הקולנוע להעלות אותו ישירות לשירות Disney+, אך יחד עם זאת נראה שהיא שינתה את דעתה וכן מעדיפה להקרין אותו ראשית בקולנוע. רעיון הסרט מחזיר אותנו אל שורשיו העתיקים, אך למרות זאת ביצוע הסרט מעניין בשל העובדה שהאתחול נעשה 30 שנה אחר כך. בוודאות תהיה התקדמות משמעותית בפן החזותי של האפקטים ואולי הפתעות בעלילה עצמה. ל”Shrunk” טרם נקבע תאריך שחרור, אך המשיכו לעקוב אחרי הכתבות שעולות באתר ותעודכנו.